|  |  |  |
| --- | --- | --- |
| **EIB_EU_SLOGAN_B_English_RVB_72** |  | **H:\Delo\Logo\logo SKB + SG visoka resolucija.jpg** |

**Sporočilo za javnost**

Ljubljana/Luxembourg, 31. januar 2018

EIB in Skupina SKB podpirata majhna in srednje velika podjetja v Sloveniji

* Finančna sredstva bodo namenjena okoli 500 investicijskim projektom majhnih podjetij v Sloveniji
* Število partnerjev EIB, finančnih institucij, je naraslo na devet

**Evropska investicijska banka (EIB) je namenila posojilo v višini 50 milijonov evrov za financiranje projektov majhnih in srednje velikih podjetij. Del posojil bo v okviru Pobude za mlade (Jobs for Youth) namenjen majhnim in srednje velikim podjetjem, ki zaposlujejo osebe, mlajše od 30 let.**

Sredstva EIB bodo uporabljena za financiranje projektov podjetij, ki ponujajo programe poklicnega usposabljanja, pripravništva in/ali usposabljanja za mlade, ali imajo sporazum o sodelovanju s tehničnimi šolami, ostalimi šolami in univerzami. Banka EU si bo prizadevala skleniti čim več podobnih poslov in okrepiti svoje sodelovanje s poslovnimi bankami v Sloveniji, da bi povečala dostopnost dolgoročnih virov majhnim in srednje velikim podjetjem v državi.

EIB s sklenitvijo omenjene finančne pogodbe nadaljuje uspešno sodelovanje s Skupino SKB. Do sedaj ji je banka EU za izboljšanje dostopa slovenskih majhnih in srednje velikih podjetij do dolgoročnih posojil pod ugodnimi pogoji zagotovila štiri posojila v skupnem znesku 250 milijonov EUR.

Prva pogodba o zagotovitvi dolgoročnih virov med EIB in SKB Skupino v višini 75 milijonov evrov je bila sklenjena v letu 2009. Druga pogodba v višini 75 milijonov evrov je bila podpisana novembra 2012 in tretja pogodba v višini 50 milijonov evrov decembra 2014. 77% sredstev je bilo porabljeno za financiranje projektov majhnih in srednje velikih podjetij z manj kot 250 zaposlenimi, 19% za projekte srednje velikih podjetij z najmanj 250, a ne več kot 3000, zaposlenimi, in 4% za financiranje projektov v slovenskem javnem sektorju na področju energetske učinkovitosti in varovanja okolja.

**Vazil Hudák, podpredsednik EIB,** odgovoren za posojilne aktivnosti v Srednji Evropi, je dejal: *“EIB je ponovno združila moči z dobro uveljavljeno partnerko v Sloveniji - SKB - pri reševanju finančnih potreb majhnih in srednje velikih podjetij. To je pomembno, saj so majhna podjetja motor rasti in ustvarjanja delovnih mest. Poleg tega je to prva operacija v Sloveniji v okviru pobude “Delovna mesta za mladino” (Job for Youth), ki naj bi pripomogla k večji zaposlenosti mladih ter zagotovitvi boljše življenjske perspektive."*

**Andre Gardella, glavni izvršni direktor SKB**, pa je ob tej priložnosti povedal: *“V zadnjih osmih letih sta EIB in SKB Skupina financirali več kot 5.000 projektov, ki so jih predstavila lokalna majhna in srednje velika podjetja. Majhna in srednje velika podjetja so pomemben dejavnik gospodarske rasti, inovacij, zaposlovanja in socialne vključenosti. S tem novim vložkom sredstev bomo konkretneje prispevali k naložbam, katerih se lotevajo mladi, ali so namenjena ustvarjanju delovnih mest za mlade, skratka k naložbam, ki podpirajo srednjeročni in dolgoročni razvoj Slovenije."*

Struktura po dejavnostih



**Osnovne informacije:**

**Evropska investicijska banka** (EIB) je banka Evropske unije. Je dolgoročna posojilna institucija EU in edina banka, ki je v lasti in zastopa interese držav članic EU. Zagotavlja dolgoročna finančna sredstva za dobre naložbe, da bi prispevala k političnim ciljem EU. EIB tesno sodeluje z drugimi institucijami EU za izvajanje politike EU.

EIB kot največji večstranski posojilojemalec in posojilodajalec zagotavlja financiranje in strokovno znanje zanesljivim in trajnostnim investicijskim projektom, ki prispevajo k nadaljnjemu uresničevanju političnih ciljev EU. Več kot 90% dejavnosti EIB je osredotočeno na Evropo, vendar podpira tudi zunanje in razvojne politike EU.

**SKB Skupino** sestavljajo banka SKB, SKB Leasing in SKB Leasing Select. Od leta 2001 je SKB del Skupine Société Générale, ene največjih evropskih skupin na področju finančnih storitev.

**Dodatna pojasnila:**

**Dušan Ondrejička**, d.ondrejicka@eib.org, tel.: +352 4379 83334, mobile: +352 621 459 234
Website: [www.eib.org/press](http://www.eib.org/press) - Press Office: +352 4379 21000 – press@eib.org

         

**Jelka Novak Katona**, Vodja oddelka Korporativne komunikacije, SKB d. d., Ljubljana; e-mail: jelka.novak-katona@skb.si; tel.: +386 (01) 471 59 79; Website: [www.skb.si/press](http://www.skb.si/press)

